Yura-t: Ɛebdelɛazi Ḥannun
Aṭṭas n tneɣmasin ( ṣṣuḥuf) d iraqqen n ineɣmisen ḍefren min ittemsaren g Lubnan g ussan-a, awarn i uḍuqqeẓ n Bayrut, d wufuɣ i ggin luluf n ilubnaniyen iḍennaḍ n ssebt 8 zi ɣuct, bac ad sɣuyyen xef imessuguren n tmurt-nsen, minzi wer ggin walu awarn i uḍuqqez-a.
Mmuten g ubeebee n Bayrut ass n tlata 4 ɣuct 2020, 158 n yewdan (mala drust) ngezzmen ujar n 5 alaf, rni-dd ɣer-s 300 alef temmenḍar, d uḍeyyee i yemsaren i tudrin d yebriden d leswaq..
Bezzaf n yewdan ffɣen bac ad ssekknen i imessuguren isertanen ( iseyasiyen) n tmurt-a, axeyyeq d ukrah i dasen-ggin, iwḍen ad dexlen xef tzeddaɣ n imawasen ( arruyas).
Awarn i manaya, ffɣen-dd aṭṭas n imassnawen qqaren: tɣuyyit-a ad tessiweḍ ilubnaniyen ad ɣeḍlen izellifen imeqqranen n Lubnan.
« Akud d aeeffan »
Yura Abu Iyyad Caqra di tneɣmast ( ljarida) n ccerq n lwest n Lundun : « Aḍuqqeẓ ameqqran issiɣ isefḍawen n tegrawla ( ttewra) di Lubnan. Iɣuyyan i yellan di ccarie n Bayrut, jjin tamdint-a tettedder ca n wussan d ieeffanen ». Irni xef-s Abu Iyyad Caqra : « Aḍuqqeẓ-a i yemsaren, d uweḍḍer i tegga ddewla n Lubnan bac ad tessenjem iwdan i xef dd-hwant tzeɣwin n tudrin. azgen ameqqran n ilubnaniyen ttwalan ddewla-nsen d anewwar n dduwal timeqqranin, mammec zarren Ḥizb llah i yellan d aḥarrac n Iran di ccarq n waeraben ».
Yerni : « Awaḍ i yegga Micil Ɛawn ɣer leḥkam d girra i di yudef Ḥizb llah bla ma icawer ddewla n Lubnan, isskan-aneɣ illa ḥizb llah, afus-nnes imɣar xef ufus n ddewla. Manaya immerni aṭṭaṣ zeggami yeṭṭef Micil eawn leḥkam, idwel ḥizb llah ittaweḍ-as wawal di marra min itteqqnen ɣer tsertit (sseyyasa) d teflast ( el amn).
« Yebda leḥsab »
G umzwaru n tneɣmast n Lqabas; iwdan dewlen ɣer ccarie, maca lexxu smizran abeddel n imursuḍen ( lmufsidin) s minzi ma, dewlen yewdan n Bayrut d qae Lubnan wer ḥemmlen ad qqimen imursuḍen-a di leḥkam.
Azzarg n CCuhada -iḍennaḍ- iccur s yewdan i dd-yussin zi mkul amkan ḥuma ad sɣuyyen xef imessuguren-a, ssilyen tifray g ujenna uran xef-sent » ass n lḥisab » « ass n tɣawt » ( lintiqam) .
Terni tneɣmast-a : Iḍḍuqqeẓ-dd ccarie s tfeqqae n yewdan g wass n lḥisab, iwdan uglen tijeyyafin deg wammas n temdint, ttettren ad ttwakerfen lmujrimin. Wer nettigg°ij ca xef iɣuyyan i yekkren di Lubnan ; isseqsa Γassan Ṣalibi di tneɣmast n Nnahar n Lubnan : Man abrid i ɣa ḍefren yegrawliyen ( ttuwar) awarn i uḍuqqeẓ n Bayrut?
Yenna Salibi: Ssulta d nettat i ɣa yeccen aemud awarn i uḍuqqeẓ, minzi wer teggi ca lxedmet-nnes amen tenna; tejja timeslayin yeḍḍuqquẓen di temdint ujar 6 isgg°asen, manaya yejja iwdan ffɣen ad sɣuyyen di ccarie.
Yerni Salibi yenna: wer yessin ḥed mani ɣa yessiweḍ manaya di Lubnan minzi nettwala qae dduwal n dduneyt tteawanent Bayrut. Arzaf i dd-yegga arrays n Fransa ɣer Lubnan ma d areẓẓum xef ssulṭa-ya i ttuɣa yekksen aked waṭṭas n dduwal niɣ d beddu n wadaf n dduwal n dduneyt bac ad kksen tizemmar i nniḍam-a?
« Tassast ( azma ) n nniḍam »
Tanɣmast n Ddeyyar n Lubnan, g teffert ( ṣṣefḥa) tamzwarut : « tassast n nniḍam wer telli n tsertit, iwdan i yeffɣen, ffɣen maḥend qae inni i issegguren ad ttwaṭṭfen, ad beeɛden i ssulṭa »..
Jer min ittwannan di tneɣmasin d min nettwala di ccarie n Lubnan, nzemmer a nini; Lubnan ittraja-tt usegged n waṭṭas n tmeslayin.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn